**Podmienky prijímania detí do materskej školy:**

1.Všeobecne platné podmienky vyplývajúce zo zákona NR SR č. 245/2008 Z.z. o výchove a vzdelávaní:

1. na predprimárne vzdelávanie v materských školách sa prijíma spravidla dieťaťa od troch do šiestich rokov jeho veku,
2. na predprimárne vzdelávanie sa prednostne prijíma dieťa, ktoré dovŕšilo piaty rok veku, dieťa s odloženým začiatkom plnenia povinnej školskej dochádzky a dieťa s dodatočne odloženým začiatkom plnenia povinnej školskej dochádzky,
3. na predprimárne vzdelávanie sa prijíma dieťa, ktoré dovŕšilo šiesty rok veku a ktorému bol odložený začiatok plnenia povinnej školskej dochádzky alebo mu bolo dodatočne odložené plnenie povinnej školskej dochádzky
4. výnimočne možno do materskej školy prijať dieťa po dovŕšení dvoch rokov veku, ak sú vytvorené vhodné materiálne, personálne a iné potrebné podmienky, vrátane kapacitných možností školy, dieťa mladšie ako dva roky do materskej školy nemožno prijať ani na adaptačný alebo diagnostický pobyt,
5. na prípadné priebežne uvoľnené miesta po termíne zápisu riaditeľka materskej školy prednostne prijíma deti v zmysle bodu 1b).

**Spôsob prijímania žiadostí a podmienky zápisu:**

1. Dieťa sa do materskej školy prijíma na základe písomnej žiadosti zákonného zástupcu, ktorú predloží riaditeľovi školy, žiadosti poskytuje aj riaditeľ MŠ.
2. Zákonný zástupca na prijatie dieťaťa do materskej školy môže podať aj svoju žiadosť.
3. Súčasťou žiadosti zákonného zástupcu o prijatie dieťaťa do MŠ je potvrdenie o zdravotnom stave dieťaťa od všeobecného lekára pre deti a dorast. Ak ide o dieťa so špeciálnymi výchovno-vzdelávacími potrebami, zákonný zástupca predloží okrem žiadosti a potvrdenia o zdravotnom stave dieťaťa aj vyjadrenie príslušného zariadenia výchovného poradenstva a prevencie.
4. V prípade, že má dieťa rozhodnutie o dodatočnom odklade plnenia povinnej školskej dochádzky zákonný zástupca ho predloží riaditeľovi materskej školy spolu so žiadosťou o prijatie dieťaťa do MŠ aj s potvrdením o zdravotnom stave od všeobecného lekára pre deti a dorast.

**Miesto a termín zápisu:**

**Materská škola Humenská 51 (riaditeľňa)**

**od 02.05.2018 – 04.05.2018**

**v čase od 02.05.2018 09.00 – 16.30 hod.**

**03.05.2018 10.00 - 13.00 hod.**

**04.05.2018 08.00 - 11.00 hod.**

Mgr. Monika Štrompová

riaditeľka